
Здравейте!От 9 месеца работя във фирма ,като преди това бях на борсата. Общо имам 4 години трудов стаж ,който не съм прекъсвала.В момента искам да напусна ,но и планирам бременност…чудя се какво ще стане ,ако напусна и отивайки  

на борсата забременея ,ще загубя ли правото си на майчинство и периода от края на борсата до раждането какъв се води (какво трябва да направя тогава)?Благодаря!


 

Бременност по време на трудово обезщетение
==========================================

 

Здравейте, Ива Кирова,


За придобиване право на парични обезщетения при бременност и раждане, е необходимо да са изпълнени следните условия:


 – към началото на отпуска лицата да са осигурени за общо заболяване и майчинство;  

 – да имат най-малко 12 месеца осигурителен стаж като осигурени за общо заболяване и майчинство. Дванадесетмесечният осигурителен стаж може да е прекъснат или непрекъснат и не е задължително да е положен непосредствено преди излизането в отпуск за бременност и раждане или при един и същ работодател;  

 – да им е разрешен съответният вид отпуск.  

(чл. 10, чл. 48а, чл. 52а и чл. 53а от КСО и чл. 3 и 4 от НПОПДОО)


Поздрави,  

адв. Николина Митова  

тел. 0898 303092


